ኣብቲ ቦታ ከኣ ካብ 130-150 እንኸውን ኤርትራውያን ተኣኻኸብና" እናበለ ዕላሉ ይቕጽል ፊልሞን። ስቅያት ኣብ ሲናይ ካብኡ ንደሓር ኣብ ልዕሊ ፊልሞንን ካልኦት ከምኡ ዝተጨውዩ ኤርትራውያንን ዝተፈጸመ ግፍዒ፡ ብቓላት ንምግላጹ እውን ዘሸግር እዩ ይብል ምስ ፊልሞን ዘዕለለ ዳዊት። "ሰስሒቦም እናቐጥቀጡ ንቤተ-ሰብና ንክንድውል ይግድዱና ነበሩ። ካብ ምሒር ምቕጥቃጥ ኡይ እናበልና ኸኣ ንስድራና ኣሽሓት ከፊሎም ሓራ ንከውጽኡና 'ኣቤት ብምባል' ተሳቒና ነሳቕዮም ነበርና" እናበለ ነቲ ኣብ ቀይዲ በደዊን ዝነበረሉ እዋኡ የዘንቱ። ነፍሲ ወከፎም ብግዲ $3,500 ስድርኦም ክኸፍሉሎም ተበየነሎም። እቲ ቀዳማይ ክፍሊት ዝኸፈለ ናብ ካልኦት በደዊን ተሸጠ፣ ደጊሞም ከኣ ክሳብ 30 ሺሕ ዶላር ዝበጽሕ ዘይተኣደነ ክፍሊት ክኸፍሉ ተበየነሎም። እቶም ምስኡ ዝተጨውዩ ሰባት፡ ንብረት ጨወይትን ተሻየጥትን ስለ ዝዀኑ፡ ብሰንሰልት ይምቝሑ ነበሩ፤ ሓደ ሰብ ምስቲ የማኑን ጸጋሙን ዘሎዉ ሰባት ይምቋሕ ከም ዝነበረ ፊልሞን የዘንቱ። እቶም ጨወይቲ ንየማናይ እግሪ ፊልሞን ኣጥቢቖም ስለ ዝሞቝሕዎ ድማ ሽግር ፈጠረሉ። ቅብጸት ስለ ዜሸነፎ ድማ "ህይወተይ ከሕልፍ ድልው'የ ነይረ ... ፈቲነ ግን ኣይኰነለይን" ይብል ። "ነቲ ስቅያት ክጻወርዎ ዘይክኣሉ ይሞቱ ነይሮም ... እቶም ጨወይትና ሬሳ ተተሰኪሞም ካብ ኣጕዶታት ከውጽእዎም እርኢ ነበርኩ" ብምባል ነቲ ዜስከሕክሕ ኵነታት ይገልጾ። "ብሓንቲ ክልተ ኵላሶ ምሉእ መዓልቲ ንውዕል ኔርና፣ ሰውነትና ብጥምየትን ምቕጥቃጥን ማህሚኑ፡ ሞት ዝናፈቐሉ እዋን ከም ዘሎ ዝተረዳእናሉ ህሞት'ዩ ነይሩ" ድማ ይብል። እቶም መናእሰይ ብስቅያትን ጥምየትን ኣዝዮም ተዳኺሞም ስለ ዝነበሩ እንተ ዝፍትሑ'ውን ክሃድሙ ኣይምኸኣሉን ብምባል ከኣ ነቲ ዘስካሕክሕ ሃለዋት የዘንትዎ። ኣብቲ እዋን'ቲ ኵነታት ፊልሞን ኣብ ዝኸፍአ እዋን በጽሐ። ኣሲሮም ብጉምቦ ኣእዳዉ ጠልጠል ኣበልዎ፡ ዝተኣስረሉ እዋን ስለ ዝነውሐ ድማ፡ ደም ናብ ኣእዳዉ ከይሓልፍ ተዓግተ። ኣእዳዉ ረኺሱ፣ እናረኣየ እናሰምምዐ ኸኣ ኣጻብዕቱ ሓደ ብሓደ ረጊፉ። "እቲ ኢሰብኣዊ ተረኽቦ ብሕልና ክትሓስቦ ኮነ ብቓላት ክትገልጾ ከቢድ እዩ" ዝብል ዳዊት እቶም ብስሰዐ ንዋይ ዝዓወሩ በደዊን ንፊልሞን ኣብ ንኡስ ዕድመኡ ጉብዝንኡ ረሚሶምዎ። ግን ዘይደንን ኒሕ ስለ ዘጥረየ ተረሚሱ ኣይተረፈን ብዘደንቕ ኣገባብ ህይወቱ ከመሓይሽ ይሰርሕን ይጽዕርን ከም ዘሎ ይዛረብ። ዘይተረመሰ መንፈስ ... ድሕሪ'ዚ ዅሉ ሓሳረ-መከራ፡ እቲ ገንዘብ ምስተሓወለ፡ ሕሳብ ምርኮኦም ዝኸፈሉ መጓዕዝቱ ንፊልሞን ተሰኪሞም ናብ እስራኤል ኣስገርዎ። ፈለማ ናይ ሕክምና ክንክን ከኣ ተገብረሉ። ሓዲሽ ተስፋ ዝረኸበ ፊልሞን ብሓቦን መንፈስን ቀልጢፉ ብድድ በለ። ነቲ ኣብ ልዕሊኡን ብጾቱን ዝተፈጸመ ግፍዒ ንምቅላዕ ከኣ ዓቢ ተራ ተጻወተ። ንሱን ተሓለቕቲ ሰብኣዊ መሰላትን፡ ዛንታኡን ሽግሩን ኣብ መድረኻት ማሕበራዊ ሚድያ ኣቃልሕዎ። ጸኒሑ ኸኣ ነቲ ዘጋጠሞ ኩነታት ንክምስክር ኣብ ብራሰልስ (ቤልጅም) ኣብ ዝተጋብአ ንሰብኣዊ መሰላት ዝምልከት ኣኼባ ተሳተፈ። ጸኒሑ ፊልሞን ጠቕሊሉ ናብ ኤውሮጳ ንክሰግር ዕድል ብምርካቡ ኣብ ጀርመን ከኣ ዕቝባ ረኸበ። ሓካይም ዜድሊ ሕክምና'ኳ እንተገበሩሉ ንኣእዳዉ ግን ከድሕኑዎ ኣይከኣሉን። ፊልሞን ግን ሰንኪለ ከይበለ፡ ተስፋ ከይቈረጸ ህይወቱ ኣብ ምምራሕ ይርከብ። ፊልሞን ኣብ ርእሲ እቲ ኣቐዲሙ ዝፈልጦ ቋንቋታት ትግርኛ፡ ዓረብኛ፡ ኢንግሊዝኛን ጀርመን እውን ጽቡቕ ገይሩ መሊኹዎ ኣሎ። ኣብዚ እዋን'ዚ ኣብ ሲሜንስ ዝተባህለ ዓቢ ሕብረ-ሃገራዊ ድርዳር ኩባንያ ከም ኮምፕዩተር ፕሮግራመር ዀይኑ ይሰርሕ ኣሎ። እቲ ቀንዲ ዝጥቀመሉ ቋንቋ-ኮምፕዩተር ድማ 'ተርቦ ሲ' (Turbo C++) ይበሃል። 'ተርቦ ሲ' ሓደ ካብ'ቶም ዉሩያት ቋንቋታት ፕሮግራሚን ኰይኑ ከቢድን ሓያልን፡ ከምኡ'ውን ዓሚቝ ምስትውዓል ዘድልዮ፡ ብሕሳብን ምልክታትን ዘተጠናነገ ቋንቋ ኮምፒዩተር እዩ። ተዛማዲ ትሕዝቶ ኢብራሂም ማሕሙድ ሸሪፎ፡ "ኣቦይ ካብ ቃልሲ ወጻእ ካልእ ህይወት ኣይነበሮን"17 መስከረም 2018 ቪድዮ, ''ጀጋኑ ኤርትራ ኣብ ጎዳጉዲ'ዮም ዘለዉ''9 ሕዳር 2018 ቪድዮ, ናብራ መንእሰያት ኤርትራ ብኸፊል19 ጥቅምቲ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
